hotchpotch/miracl-hf-unified huggingface dataset:
भारत के राजनीतिक दलों की सूची
भारत के संविधान के अनुसार भारत में संघीय व्यवस्था है जिस में नयी दिल्ली में केन्द्र सरकार तथा विभिन्न राज्यों व केन्द्र शासित राज्यों के लिए राज्य सरकार है। इसीलिए, भारत में राष्ट्रीय व राज्य (क्षेत्रीय), राजनीतिक दलों का वर्गीकरण उनके क्षेत्र में उनके प्रभाव के अनुसार किया जाता है। भारत में मान्यता प्राप्त राजनीतिक पार्टियों की भारत सरकार सूची निम्न है:
भारत में बहुदलीय प्रणाली बहु-दलीय पार्टी व्यवस्था है जिसमें छोटे क्षेत्रीय दल अधिक प्रबल हैं। राष्ट्रीय पार्टियां वे हैं जो चार या अधिक राज्यों में मान्यता प्राप्त हैं। उन्हें यह अधिकार भारत के चुनाव आयोग द्वारा दिया जाता है, जो विभिन्न राज्यों में समय समय पर चुनाव परिणामों की समीक्षा करता है। इस मान्यता की सहायता से राजनीतिक दल कुछ पहचानों पर अपनी स्थिति की अगली समीक्षा तक विशिष्ट स्वामित्व का दावा कर सकते हैं जैसे की पार्टी चिन्ह. जून २०१९ के अनुसार राष्ट्रीय पार्टियां नीचे दी गयी हैं:
NDA+ : भाजपा शामिल/समर्थित  UPA+ : कांग्रेस शामिल/समर्थित
यदि कोई पंजीकृत दल निम्न शर्तों में कोई एक शर्त पूरी करता है तो उसे राष्ट्रीय स्तर की मान्यता भारतीय चुनाव आयोग देता है ;
०७ जून २०१९ की स्थिति के अनुसार भारत में निम्नलिखित दल "राष्ट्रीय दल" के रूप में मान्यता प्राप्त हैंः
राजनीतिक दलों की एक बड़ी संख्या चुनाव आयोग में पंजीकृत है, जिन्हें राष्ट्रीय अथवा राज्य दल के रूप में मान्यता नहीं मिली है। कई मामलों पंजीकरण बना रहता है, चाहे संबंधित पार्टी भंग हो चुकी हो या कई वर्ष पूर्व उसका किसी और पार्टी में विलय हो चुका हो. नीचे अक्टूबर 2005 के चुनावों से पहले चुनाव आयोग द्वारा पर्काषित 730 पंजीकृत अज्ञात (बिना पहचान वाली) पार्टियों की सूची दी गयी है:
भारतीय सर्वजन पार्टी   ππ{@@bhahuja:* भारbhahujan saसभा  बहुजन मुक्ति पार्टी
हिंदुस्तान सोशलिस्ट रिपब्लिकन एसोसिएशन भारत में कई राजनैतिक दल चुनाव आयोग में कभी पंजीकृत नहीं हुए हैं।  [[1990]] के बाद से, भारतीय मतदाताओं ने लगातार राज्य और राष्ट्रीय स्तर पर खंडित जनादेश दिया है। इस वज़ह से कई दल, जिनमें छोटे (और कभी कभी मौलिक) वैचारिक मतभेद हैं, सत्ता पर दावा करने के लिए गठबंधन कर लेते हैं। भारत में निम्नलिखित राजनैतिक दलों का गठबंधन है।  (AIMIM)  https://web.archive.org/web/20181115195429/https://en.m.wikipedia.org/wiki/All_India_Majlis-e-Ittehadul_Muslimeen
[[श्रेणी:राजनीतिक दलों की सूची]] [[श्रेणी:भारत के राजनीतिक दल]]
माइकल कॉस्टेलो
माइकल कॉस्टेलो लॉस एंजिल्स से एक अमेरिकी फैशन डिजाइनर है उन्होंने कहा कि मशहूर हस्तियों के लिए कपड़े बनाया उन्होंने कहा कि परियोजना के रनवे पर था उनकी जातीयता जिप्सी है। वे सोनम कपूर के लिये भी एक पोशाक डिज़ाइन कर चुके हैं।
ऑक्सफोर्ड इंग्लिश डिक्शनरी
द ऑक्सफोर्ड इंग्लिश डिक्शनरी (; OED; ओईडी), ऑक्सफोर्ड यूनिवर्सिटी प्रेस द्वारा प्रकाशित अंग्रेज़ी भाषा का वर्णात्मक शब्दकोश है। शब्दों के विश्व के प्रत्येक भाग की विभिन्न प्रकार के अंग्रेज़ी भाषा में प्रयोग का वर्णन करने के साथ-साथ यह शब्दकोश भाषा के ऐतिहासिक विकास का अवलोकन, शोधार्थियों एवं अकादमीय शोधार्थियों के लिए व्यापक संसाधन भी उपलब्ध करवाती है। इसका दूसरा संस्करण वर्ष 1989 में प्रकाशित हुआ था और उसके 20 भागों में 21,728 पृष्ठ थे। इस के लेखक इंग्लैंड के थे
बलवंत मोरेश्वर पुरंदरे
बलवन्त मोरेश्वर पुरन्दरे उपाख्य बाबासाहेब पुरन्दरे (जन्म: २९ जुलाई १९२२ - 15 नवंबर, 2021) मराठी साहित्यकार, नाटककार तथा इतिहास लेखक थे। वे शिवाजी से सम्बन्धित इतिहास शोध के लिये प्रसिद्ध हैं। प्रसिद्ध नाटक जाणता राजा (विवेकशील राजा) उनकी ही कृति है। महाराष्ट्र सरकार ने उन्हें राज्य के सर्वोच्च सम्मान 'महाराष्ट्र भूषण' से सम्मानित किया था।
चाड हर्ले
16 अक्टूबर 2006 में, उन्होंने स्टीव चेन के साथ 1.65 अरब डॉलर में गूगल को यूट्यूब बेच दिया। यूट्यूब के अन्य दो सह संस्थापक, स्टीव चैन और जावेद करीम है। हर्ले अक्टूबर 2010 में यूट्यूब के सीईओ पद से हट गए और वह यूट्यूब के लिए एक सलाहकार के रूप बने रह रहे हैं, और सलार कामंगर को सीईओ (सीईओ ) पद लेने की अनुमति दी।
अगस्त 2013 में, चेन और हर्ले ने MixBit नामक एक अन्य कंपनी लांच किया जिसके विडियो को स्मार्टफ़ोन के द्वारा संपादन किया जा सकता है।
भुगतान बैंक
भुगतान बैंक एक विशेष प्रकार के बैंक हैं जिन्हें कुछ सीमित बैंकिंग क्रियाकलाप की अनुमति है, जिसमें प्रमुख है कि ये बैंक ग्राहकों से जमा ले सकते हैं किंतु लोन नहीं दे सकते। साथ ही यह भी निर्देश हैं कि इन बैंकों का परिचालन शुरुआत से ही पूर्णत: नेटवर्क व प्रौद्योगिकी साधित हो।
भारतीय रिजर्व बैंक ने १९ अगस्त २०१५ को अपने एक आदेश के द्वारा ११ पेमेंट बैंक या भुगतान बैंक की स्वीकृत प्रदान कर दी।
इन बैंको को प्रमुखतः वित्‍तीय समावेशन को बढ़ावा देने हेतु कल्पित किया गया है। इस उद्देश्य की प्राप्ति हेतु ये निम्न प्रकार से सहायक होंगे -
इन बैंको को कुछ सीमित गतिविधियों की ही अनुमति है:
इस प्रकार के बैंक को कार्य करने के लिए प्रारंभिक तौर पर प्रथम पांच वर्षों में न्यूनतम १०० करोड़ की पूँजी आवश्यक है।
बैंकिंग नियमावली 1949 की धारा 22 के अंतर्गत लाइसेन्स निर्गत किये गए[ https://web.archive.org/web/20160305213600/https://www.rbi.org.in/hindi/Scripts/PressReleases.aspx?Id=24442&Mode=0 प्रेस विज्ञप्ति:भारतीय रिज़र्व बैंक द्वारा जारी किए भुगतान बैंकों की लाइसेंसिंग के दिशानिर्देश] प्रेस विज्ञप्ति:भारतीय रिज़र्व बैंक ने भुगतान बैंकों के लिए दिया 11 आवेदकों को अनुमोदन
लेप्टिन
लेप्टिन शब्द ग्रीक से लिया गया है, जिसका अर्थ "पतला" होता है। यह एक प्रकार का तृप्ति हार्मोन है। यह वसा कोशिकाओं द्वारा बनाए जाते हैं, जो भूख को बाधित कर ऊर्जा संतुलन को विनियमित करने में मदद करता है। यह घ्रेलिन नामक भूख दिलाने वाले हार्मोन के कार्य का विरोध करता है। दोनों हार्मोन ऊर्जा समस्थिति प्राप्त करने के लिए भूख को विनियमित करने हेतु कार्य करते हैं।
1950 में जैक्सन प्रयोगशाला में पतले चूहों पर अध्ययन किया जा रहा था। जिसमें उनके भूख और ऊर्जा व्यय के विनियमन के बारे में हो रहा था। इसके बाद ही इस हार्मोन का पता लगाया गया था। वहाँ कुछ चूहे अधिक मात्रा में खाना खाते जा रहे थे और बड़े पैमाने पर मोटापे से ग्रस्त थे। कुछ इसी तरह कि घटना वर्ष 1960 में हुई, जिसका अध्ययन जैक्सन प्रयोगशाला में ही डगलस कोलेमन ने किया था।
यह प्रत्यक्ष या अप्रत्यक्ष रूप से अपना प्रभाव दिखाता है। दाएँ ओर दिये गए चित्र में देख सकते हैं कि किस तरह एक चूहा जो लेप्टिन बनाने में असमर्थ है वह और एक सामान्य चूहा जो लेप्टिन बना सकता है। उनमें आकार का अन्तर साफ दिखाई देता है। जबकि इसके अलावा कई प्रभाव प्रत्यक्ष रूप से दिखाई नहीं देते हैं।
यह जालीदार हड्डी को रोक देता है और वल्कुटीय हड्डी को बढ़ाते रहता है। यह हड्डी आदि के साथ साथ दिमाग पर भी प्रभाव डालता है। इसके कमी का प्रभाव दिमाग पर साफ दिखता है। इससे दिमाग में प्रोटीन की कमी हो जाती है। नसों से जुड़े कार्यों में भी प्रभाव पड़ता है।
रात
रात्रि अथवा रात का समय अथवा "रात" सूर्यास्त और सूर्योदय के मध्य का समय होता है जब सूर्य क्षितिज से नीचे की ओर होता है। इसका अन्य शब्दों में अर्थ उस समयकाल से होता है जब दिन नहीं होता।
ब्राह्मी (बहुविकल्पी)
'ब्राह्मी' से निम्नलिखित का बोध होता है-
अल बुस्तानी
बुट्रस अल बुस्तानी (१८१९ - १८८३) वर्तमान लेबनान के एक लेखक एवं साहित्य पंडित थे। वे १९वीं शताब्दी के अन्तिम भाग में मिस्र में शुरू होकर मध्य पूर्व में फैले अरबी पुनर्जागरण के प्रमुख अग्रदूतों में से थे।
अमरीकी मिशनरियों के संपर्क में आकर वह ऐबे में अध्यापक बने। उन्होने अली स्मिथ के बाइबिल के अरबी अनुवाद में सहायक का कार्य किया। इसके लिए उसको इब्रानी, यूनानी, सीरियाई और लैटिन भाषाएँ भी सीखनी पड़ीं। वह अंग्रेजी, फ्रांसीसी और इतालीय भाषाओं के भी विद्वान् थे। उन्होने एक विस्तृत अरबी शब्दकोश का भी संपादन किया। उसका दूसरा संपादित ग्रंथ 'दायरात अल-म-आरिफ़' (विश्वकोश) भी बहुत प्रसिद्ध है। १८६० में, मुसलमानों और ईसाइयों के बीच गृहयुद्ध के दौरान अपने पत्र 'नफीर सूरीया' के माध्यम से सद्भावना और सुमति का संदेश प्रचारित किया। अपने जीवन भर बुस्तानी सहिष्णुता और देशभक्ति के मूल्यों का प्रचार करते रहे।
सुहागा-मनका परीक्षण
सुहागा-मनका परीक्षण (borax bead test या blister test / बोरैक्स बीड टेस्ट) अनेकों प्रकार के मनका-परीक्षणों में से एक है। यह परीक्षण गुणात्मक अकार्बनिक विश्लेषण का परम्परागत अंग है जिसके द्वारा दिये गये नमूने में कुछ धातुओं की उपस्थिति का अनुमान होता है। सन १८१२ में इसे बर्जीलियस ने सुझाया था। सुहागा परीक्षण के बाद सबसे महत्वपूर्ण मनका-परीक्षण माइक्रोकॉस्मिक साल्ट परीक्षण है।
ज्वाला परीक्षण में उपयोग किये जाने वाले प्लेटिनम या नाइक्रोम के तार के सिरे पर एक छोटा सा गोला (लूप) बना लिया जाता है। इस लूप को बुन्सन बर्नर पर तब तक गरम करते हैं जब तक कि लाल न हो जाय। इसके बाद इस लूप को सुहागे के चूर्ण में डुबा दिया जाता है। इस पर सुहागे के जो कण चिपक जाते हैं उनको ज्वाला के सबसे गरम भाग में गर्म करते हैं। गरम करने पर सुहागा में मौजूद क्रिस्टलन जल वाष्पीकृत होकर निकल जाता है और उसके निकलने पर सुहागा 'फूल' जाता है और फिर सिकुड़कर एक रंगहीन पारदर्शी काँच-जैसा 'मनका' बनाता है। यह वास्तव में सोडियम मेटाबोरेट तथा बोरिक एन्हाइड्राइड का मिश्रण है।
अब इस माणक को नम किया जाता है (प्रायः जीभ से छूकर)। नम मानक को विश्लेषण के लिये दिये गये नमूने में डुबाया जाता है किन्तु ध्यान रखते हैं कि नमूने की बहुत कम मात्रा इससे चिपके।( यदि बहुत अधिक पदार्थ इससे चिपक जायेगा तो मनका काला और अपारदशी हो जायेगा।)। अब मनका और उससे चिपके नमूने को ज्वाला के निचले भाग (अपचायक ज्वाला) में गरम करते हैं। इसके बाद इसको ठण्दा होने देते हैं और इसके रंग को ध्यानपूर्वक देखते हैं।
ताँबा, लोहा, क्रोमियम, मैंगनीज, कोबाल्ट और निकल के लवणों के अपने विशिष्ट रंग के मनका देखने को मिलते हैं। परीक्षण होने के बाद मनका को इसके गलन ताप तक गरम करके पानी के बरतन में डुबा दिया जाता है जिससे मनका समाप्त हो जाता है।
तारत्व
तारत्व (pitch), ध्वनि का एक गुण है जिसका उपयोग ध्वनि को आवृत्ति के अनुसार क्रमबद्ध करने में होता है।
अधिक तारत्व होने पर आवृत्ति बढ़ती है और कम तारत्व होने पर घटती है। आवृत्ति बढ़ने पर तारत्व(सुर) तीखा होता जाता है। महिलाओं की आवाज़ तीखी व पतली होती है
आरम्भिक भारतीय पुरालेख
सिन्धु घाटी की सभ्यता के पुरालेख दक्षिण एशिया के प्राचीनतम पुरालेखों में से हैं। अभी तक इसे पढ़ा नहीं जा सका है। इसका काल ईसापूर्व तीसरी सहस्राब्दी (3rd millennium BC) माना गया है।
लीलानाथ घिमिरे
लीलानाथ घिमिरे नेपाल के साहित्यि के रचनाकारों में से एक हैं। वह एक पत्रकार हैं। उन्होंने नेपाली भाषा में गीत और ग़ज़ल लिखे हैं। उनका पहला गीत संग्रह सिन्धुलियन है। वह पिछ्ले २१ वर्ष से नेपाल के सूचना एवं संचार क्षेत्र में निरन्तर योगदान देते आ रहे हैं।
नक्कश की देवी - गोमती धाम
नक्कश की देवी - गोमती धाम () भारत देश के राजस्थान राज्य के करौली जिला के प्रसिद्ध नगर हिण्डौन में स्थित एक प्रसिद्ध विख्यात मंदिर है। नक्कश की देवी - गोमती धाम को हिण्डौन सिटी का हृदय कहा जाता है। यह हिण्डौन सिटी के मध्य में स्थित है। यह दुर्गा के एक रूप नक्कश की देवी का मंदिर है। कहा जाता है कि जब संत श्री गोमती दास जी महाराज यहाँ पर आए थे तो उन्हें रात्रि को कैला माता ने स्वप्न में अपने एक पीपल के नीचे दवे होने की सूचना दी। अगले ही दिन वहाँ खुदाई करने पर माता की दो चमत्कारी मूर्तियां मिली जिन्हें वहीं स्थापित कर माता का मंदिर बनवाया। मंदिर के पीछे की तरफ परम पूज्य ब्रह्मलीन श्री श्री 1008 गोमती दास जी महाराज का विशालकाय मंदिर उनके शिष्यों द्वारा बनाया गया। जिसमें उनकी समाधि भी स्थित है। यहाँ पर चमत्कारी शिव परिवार, पँचमुखी हनुमानजी की प्रतिमा, राम मंदिर, यमराज जी आदि के मंदिर स्थित हैं। यहाँ पर एक वाटिका स्थित है। इसे गोमती धाम के नाम जाना जाता है। इसके एक तरफ विशालकाय तालाब जलसेन स्थित है।
फ्रांको मोरेत्ति
फ्रांकॉ मोरेत्ति (जन्म १९५०, सोन्द्रियो) इटली के साहित्यिक विशेषज्ञ थे। वे मार्क्सवादी थे और उनकी रचनायें उपन्यास के इतिहास को "प्लानेटरी फार्म" के दृष्टिकोण से परखने का प्रयास करते हैं।
इनकी कुल छः पुस्तके हैं। ये हैं - सैन्स टॅकएन फर वंडर्स (१९८३), द वे ऑफ दि वर्ल्ड (१९८७), मोडर्न एपिक (१९९५), एट्लस ऑफ दि युरोपियन नवल - १८००-१९०० (१९९८), ग्राफ्स, म्याप्स, ट्रीस :एब्स्ट्राक्ट मोडेल्स फर ए लिटररी हिस्टरी (२००५), डिस्टेंट रीडिंग (२०१३)।
इनकी हाल ही में लिखी हुई रचना, विवाद सहित, पारंपरिक ह्युमानिटीस के परिमाणात्मक मान्यताओं को सामाजिक विज्ञान संबंधी विशयो से आयात करने के बारे में चर्चा करती हैं। आज तक इनकी किताबें १५ भाषाओं में अनुवादित हुए हैं। मोरेत्ति ने पांच-भाग उपन्यास् विश्वकोष का समपादन किया है, जिसका नाम है 'इल रोमान्ज़ो'(२००१-२००३)। इसमे कईं विशेषग्यों द्वारा विश्व के साहित्यिक शैलियों पर अनेक अनुच्छेद हैं। यह अंग्रेज़ी में दो-भाग पुस्तक में उप्लब्ध है। (प्रिन्स्टन यू.पी, २००६) मोरेत्ती ने यूनिवार्सिटी ऑफ रोम से साहित्य में डाक्टरेट हसिल की, १९७२ मे। वे कम्पैरतटिव लिटरेचर के अध्यापक रहे हैं, कोलम्बिया यूनिवर्सिटी में, फिर डैनिल्यी सी ऐन्द लौरा बेल प्रोफेसार्शिप मे, स्टैन्फोर्ड यूनिवर्सिटी। यहां स्टैन्फोर्ड सेन्टर फर स्टडि अफ नोवेल क निर्माण किया। कार्पेन्टर लेक्चर्स्, युनिवर्सित्य्य अफ चिकागो; गुआच सेमिनार इन क्रिटिसिस्म, प्रिन्सटन; बेक्मन लेक्चर्स्, युनिवर्सिटी अफ कालिफर्निया- बेर्कली-मे वे भागिदार रहे हैं। २००६ में इनका नाम अम्रीकन अकादमी अफ आर्ट्स एन्द साइन्सस में रहा है। वे विस्सेन्षाफ्टकोलेज ज़ु बेर्लिन फेलो रहें हैं। न्यू लेफ्ट रिवीयु में वे नियमित अण्शधारी हैं और रिटाट मेम्बर हैं, जो एक बे एरिया बुद्धिजीवी संगठन है। फ्रेन्च मिनिस्ट्री के वैग्यानिक सालाह्कार भी हैं। वे फिल्म निर्माता नन्नि मोरेत्ति के भाई हैं। तीन फिल्मों में उनक भाग रहा है: द डिफीट (१९७३), पाते दि बुर्ज्वा (१९७३), और आइ ऐम सेल्फ सफीशेन्ट (१९७६)
गांधीधाम-पुरी एक्सप्रेस
गांधीधाम-पुरी एक्सप्रेस गुजरात और ओडिशा के बीच एक सुपर फास्ट रेल सेवा है। इस रेलगाड़ी की घोषणा 2011 के रेल बजट में की गयी थी और इसने अपना परिचालन 14 नवम्बर, 2011से शुरू किया। यह ट्रेन देश के पूर्व और पश्चिम के किनारो को आपस में जोड़ती है। यह गुजरात के लोगों को जगन्नाथ महाप्रभु के दर्शन एवं ओडिशा के लोगों को बापू के राज्य का दर्शन कराती है। यह भारतीय रेल के पश्चिम रेलवे ज़ोन के अंतर्गत पड़ता है। यह एक साप्ताहिक ट्रेन है जो एवं गाँधीधाम से हर शुक्रवार एवं सोमवार को पुरी से खुलती है। यह ट्रेन अपनी यात्रा के दौरान 2283 किलोमीटर की दूरी तय करती है एवं करीबन 42 घंटे का सफ़र तय करती हैं।
गाँधीधाम से चलने वाली 12993 गांधीधाम-पुरी एक्सप्रेस रात के 22.45 में खुलती है एवं तीसरे दिन शाम के 16.10 बजे 26 स्टेशनों पर रुकते हुए (आधिकारिक) पुरी पहुँचती है।
इसके विपरीत पुरी से चलने वाली 12994 पुरी-गांधीधाम एक्सप्रेस रात के 17.45 में खुलती है एवं तीसरे दिन 13.20 बजे 26 स्टेशनों पर रुकते हुए (आधिकारिक) गाँधीधाम पहुँचती है।
क्रिस्टलन जल
क्रिस्टल के अन्दर विद्यमान जल को क्रिस्टलन जल (water of crystallization या water of hydration या crystallization water) कहते हैं। क्रिस्टल बनने के लिये जल प्रायः आवश्यक होता है। [1]
कुछ सन्दर्भों में, किसी दिये हुए ताप पर, किसी पदार्थ में उपस्थित जल की कुल मात्रा को क्रिस्टलन जल कहते हैं। जल की यह मात्रा एक निश्चित अनुपात में होती है।
अजीत कुमार सेठ
अजीत कुमार सेठ (जन्म: 24 नवंबर, 1951) लोक उद्यम चयन बोर्ड (PSEB) के अध्यक्ष हैं। इसके पूर्व वे भारत सरकार के पूर्व कैबिनेट सचिव रह चुके हैं। वे वर्ष 1974 बैच के उत्तर प्रदेश कैडर के भारतीय प्रशासनिक सेवा के अधिकारी हैं।
कार्यप्रणाली
यह एक लैटिन शब्द है जिसका अर्थ ऑपरेशन की विधि या किसी भी कार्य को करने का ढंग होता है।
यह शब्द या अवधि विशेष रूप से व्यापार या आपराधिक जांच के संदर्भ में काम करने का या किसी के प्रति दृष्टिकोण का वर्णन करने के लिए प्रयोग किया जाता है। ये शब्द आपराधिक कृत पर चर्चा या अपराधियों द्वारा नियोजित तरीकों को सम्बोधित करने लिए पुलिस अक्सर इस्तेमाल करती है। यह अपराधी के मनोविज्ञान को समझने में मदद कर सकते है। एक संदिग्ध की कार्यप्रणाली उनकी पहचान, आशंका, या दमन में सहायता कर सकते हैं। यह अपराधों के बीच संबंधों को निर्धारित करने के लिए भी इस्तेमाल किया जा सकता है।
व्यापार में, कार्यप्रणाली अन्य कंपनियों के साथ बातचीत की एक फर्म के पसंदीदा साधन का वर्णन करने के लिए प्रयोग किया जाता है।
ग्रंथो को जलवाना और विद्वानों को दफनाना
कई विद्वान इन घटनाओ को काल्पनि मानते है और हान राजवंश के इतिहासकारों द्वारा चिन राजवंश को कलंकित करने का प्रयास मानते हैं।
रॉयल ब्रुनेई एयरलाइंस
रॉयल ब्रुनेई एयरलाइंस (मलय: उड़ानों डिऱज ब्रुनेई, जवी: ڤنربڠن دراج بروني), आरबीए, ब्रुनेई दारुस्सलाम की राष्ट्रीय ध्वज वाहक विमान सेवा है। जिसका मुख्यालय, आरबीए प्लाजा बंदर सेरी बेगावान में है। यह ब्रुनेई सरकार के पूर्ण स्वामित्व में है। इसका हब “बेरकस”, ब्रुनेई अंतर्राष्ट्रीय हवाई अड्डा है, जो बंदर सेरी बेगावान के उत्तर में है।
दो विमानों के प्रारंभिक बेड़े के साथ, 1974 में स्थापित रॉयल ब्रुनेई एयरलाइंस ने अपनी विमान सेवा सिंगापुर, हांगकांग, कोटा किनाबालु और कुचिंग के लिए उड़ान भरकर की। इस एयरलाइंस के दस्ते में 10 विमानों के बेड़े है, जो दक्षिण पूर्व एशिया, मध्य पूर्व, यूरोप और ऑस्ट्रेलिया में 16 गंतव्यों के लिए सेवाएं उपलब्ध करती हैं। 1990 के दशक में, इसने अपने बेड़े में नाटकीय रूप से वृद्धि नये रुट्स के उम्मीदों के साथ की थी ।
रॉयल ब्रुनेई एयरलाइंस, को 2011 के सबा पर्यटन पुरस्कार के सर्वश्रेष्ठ एयरलाइंस के लिए पुरस्कार” श्रेणी में' सर्वश्रेष्ठ विदेशी एयरलाइन' के सम्मान से सम्मानित किया गया था।
रॉयल ब्रुनेई एयरलाइंस की स्थापना दो नए बोइंग 737-200 s के साथ 18 नवंबर, 1974 को की गयी थी। इस एयरलाइन की पहली उड़ान 14 मई 1975, को नव निर्मित ब्रुनेई अंतरराष्ट्रीय हवाई अड्डे से सिंगापुर के लिए भरकर की। उसी दिन इसने तत्कालीन ब्रिटिश उपनिवेश होंगकांग, कोटा किनाबालु और कुचिंग पूर्व मलेशिया (मलेशियाई बोर्नियो) शहर के लिए भी उड़ान शुरू की।
इसके प्रारंभिक मार्ग विस्तार में 1976 में मनीला के लिए, 1977 में बैंकॉक के लिए सेवाएं शामिल है। 3 साल बाद रॉयल ब्रुनेई ने एक बोइंग 737-200 क्यू सी का अधिग्रहण किया जो इसकी तीसरी बोइंग 737 थी। इसके द्वारा यह अपनी पहुँच 1981 में कुआलालंपुर और 1983 में डार्विन तक करने में सक्षम रहा।
1 जनवरी 1984 को यूनाइटेड किंगडम से ब्रुनेई की आजादी के बाद जकार्ता के लिए उड़ान, 3 जनवरी को शुरू किया गया। इस तरह ये सभी पांच आसियान देशों की राजधानी बैंकॉक, जकार्ता, कुआलालंपुर, मनीला और सिंगापुर से जुड़ गया। तीव्र गति से विस्तार 1992-96
इस एयरलाइंस ने तीव्र गति से विस्तार करे हुए बोइंग 737 को हटाकर बोइंग 737 ख़रीदा।
मार्च 1993 में, इसने अबु धाबी के लिए उड़ान प्रारम्भ किया।
6 सितंबर 1997 को, रॉयल ब्रुनेई एयरलाइंस की फ्लाइट नंबर २३८ जो एक डोर्नियर २२८ विमान था एवं जिसकी देखभाल मलेशियाई क्षेत्रीय वाहक हॉर्नबिल एयरवेज द्वारा की जाती थी। मिरी जाते समय यह विमान, मिरी हवाई अड्डे के पास उच्च जमीन से टकरा गया। इस दुर्घटना में सभी 8 यात्रियों समेत चालक दल के दोनों सदस्य मारे गए।
मुख्य लेख: रॉयल ब्रुनेई एयरलाइंस गंतव्य
अक्टूबर 2011 तक निम्न एयरलाइनों के साथ कोडशेयर करार किया गया है:स्काई लाउंज, रॉयल ब्रुनेई एयरलाइंस का लाउंज है यह ब्रुनेई अंतरराष्ट्रीय हवाई अड्डे पर है। यह जनवरी 2004 में खोला गया था।
प्रासंगिक उक्ति
प्रासंगिक उक्ति एक लैटिन शब्द "गुजर में कहा है कि" एक फैसले में एक टिप्पणी है। यह अंग्रेजी आम कानून से ली गई एक अवधारणा है। प्रासंगिक दिकता केवल प्रेरक हैं, जबकि न्यायिक मिसाल के प्रयोजनों के लिए, अनुपात दिसन्दी, बाध्यकारी है।
भवाई नृत्य
भवाई पश्चिमी राजस्थान में किया जाने वाला एक ’स्टंट नृत्य’ है। यह नृत्य अपनी चमत्कारिता के लिए प्रासिद्ध है। इस नृत्य में विभिन्न शरीरिक करतब दिखाने पर अधिक बल दिया जाता है। यह भवाई जाति की स्त्रियों द्वारा द्वारा किया जाता है।
पुष्पा व्यास, भवाई नृत्य की पहली महिला कलाकार थीं। उन्होने भवाई नृत्य को राजस्थान और राजस्थान से बाहर पहचान दिलाई थी।
भवाई नृत्य यह मूलतः मटका नृत्य है, इस नृत्य की यही पहचान है। इसे करने वाला अपने सिर पर मटका लिए रहता है। यह उदयपुर, डूंगरपुर, बांसवाड़ा, चित्तौड़गढ़ क्षेत्र में लोकप्रिय है। सिर पर 7-8 मटके रखकर नृत्य करना, तलवारों की धर पर नृत्य करना, जमीन से मुंह से रूमाल उठाना, गिलासों पर नाचना, थाली के किनारों पर नाचना आदि इस नृत्य की मुख्य विशेषताएँ हैं। इसमें शारीरिक क्रियाओं के अद्भुत चमत्कार तथा लयकारी देखने को मिलती है।
इस नृत्य के कई प्रकार हैं, जैसे- बोरा बोरी, शंकरिया, सूरदास, बीकाजी, बाघाजी, ढोलामारू आदि। कलजी, कुसुम, द्रोपदी, रूपसिंह शेखावत, सांगीलाल सांगड़िया (बाड़मेर), तारा, शर्मा, दयाराम, पुष्पा व्यास (जोधपुर), स्वरूप पंवार (बाड़मेर) आदि इसके प्रसिद्ध कलाकार रहे हैं।
चार्ल्स का नियम
चार्ल्स का नियम (इसे आयतन नियम के नाम से भी जाना जाता है) प्रायोगिक गैस नियम है जिसके अनुसार गैस को गर्म करने पर उसमें विस्तार होता है। चार्ल्स के नियम का आधुनिक कथन निम्नलिखित प्रकार से लिखा जा सकता है:
जब किसी शुष्क गैस को नियत दाब पर रखा जाता है तो केल्विन तापमान और आयतन एक दूसरे के अनुक्रमानुपाती होते हैं।
यह अनुक्रमानुपाती सम्बन्ध निम्न प्रकार लिखा जा सकता है: अथवा
जहाँ:
पितृसत्ता
पितृसत्ता एक सामाजिक व्यवस्था है जिसमे पुरुषों की प्राथमिक सत्ता होती हैं यानी उन्हें समाज में उच्च माना जाता हैं। राजनैतिक नेतृत्व, नैतिक अधिकार, सामाजिक सम्मान, सम्पत्ति का नियंत्रण की भूमिकाओं में प्रबल होते हैं। परिवार के क्षेत्र में पिता या अन्य पुरुष महिलाओं और बच्चों के ऊपर अधिकार जमाते है। इस व्यवस्था में स्त्री तथा पुरुष को समाज द्वारा दिए गए कार्यो के अनुसार चलना पढता है। धर्म, समाज व रूढ़िवादी परम्पराएं पितृसत्ता को अधिक ताक़तवर बनाती हैं। सदियों से महिलाएं पितृसत्ता के कारण उत्पीड़ित हो रही हैं। पिता ही घर के ठेकेदार होते है पिता से ही घर होता है
परिवार के अलग अलग प्रकार होते हैं पर सभी प्रकार के परिवारों में पित्रसत्ता प्रचिलित होती है।  परिवार में वयस्कों के यौनिक संबंधों को एक सामाजिक रूप से स्वीकार कर लिया जाता है। १. कुटुम्बों के प्रकार: एकल परिवार और संयुक्त परिवार एकल परिवार वह परिवार होता हैं जिनमे ज़यादातर केवल तीन या चार लोग होते हैं, माता-पिता और उनके बच्चे। यह विवाहित जोड़ों पर केंद्रित होता है। आज कल एकल अभिभावक भी एकल परिवार माना जाता है। अवधि एकल परिवार यह शब्द सब से पहली बार 20 वीं सदी में दिखाई दिया। संयुक्त परिवार सदियों से प्रचलित हैं। कई व्यक्ति अपने जीवन में दो एकल परिवारों का हिस्सा होते हैं, एक एकल परिवार जिसमे वो पैदा होते हैं और दूसरा वो जिसमे शादी करके अपना घर बसाते हैं। [2] आद्य औद्योगीकरण और जल्दी पूंजीवाद के उद्भव के साथ , एकल परिवार एक आर्थिक रूप से व्यवहार्य सामाजिक इकाई बन गया [2] १.२ संयुक्त परिवार वह होता हैं जिनमे साधनो का सांप्रदायिक प्रयोग करते है, जैसे एक विवाहित जोड़ा जब अपने माता-पिता और कभी कभी भाई बहेनो के साथ रहते हैं। भारत में संयुक्त परिवार एक परंपरा है। अभी भी देश के बहुत जगाओं में संयुक्त परिवार मौजूद है। बड़े बड़े शहरों को छोड़ के सारे गांवों में और सारे छोटे शहरों में संयुक्त परिवार ही मौजूद है। ऐसे परिवार एक कुलपति के नेतृत्व में होते हैं। वो पुरुष सभी निर्णय करता है। पारिवारिक आय उनकी नियंत्रण में हैं। कुलपति की धर्मपत्नी पारिवारिक निर्णय लेने मैं सक्षम होती है। शहरीकरण और आर्थिक विकास के कारण भारत में संयुक्त परिवारों कम होते जा रहें है। [3] कभी कभी एक ही कुटुंब मैं कई पीढ़ियों के लोग एक साथ रहते पाये जाते हैं। कुछ समाजों में संयुक्त परिवारों को एकल परिवारों से बेहतर माना जाता है क्योंकि इन परिवारों में एकजुटता का भाव ज़्यादा होता है, और साथ ही साथ सांस्कृतिक नियमो और मूल्यों का बेहतर तरीके से प्रचरन होता है। संयुक्त परिवारों में परिवार के संबंधों को वैवाहिक संबंधों की तुलना में अधिक महत्व दिया जाता हैं।
एक संयुक्त परिवार में आम तौर पर एक कुलपति (सबसे बुज़ुर्ग नर) का नेतृत्व होता है। इस व्यवस्था को पितृसत्ता कहते हैं। ऐसे घरों में पुरुष प्रधान होता है, वो परिवार का पालन पोषण करता है। संयुक्त परिवारों के मुकाबले में एकल परिवारों में पित्तृसत्ता की अभिव्यक्त्ति जोड़े कम पाए जाते हैं। [4]
स्त्री के स्वतंत्र अस्तित्व को धर्म और धर्म की व्याख्या करने वाले ब्राह्मण स्वीकार नहीं करते। लड़की को पहले पिता, फिर पति और बाद में बेटों के संरक्षण में रहना चाहिए। लेखिका उमा चक्रवर्ती अपने लेख 'Conceptualizing Brahmanical Patriarchy in India' में ऊंची जातियों में मौजूद तमाम मान्यताओं और परंपराओं के ज़रिए महिलाओं और उनकी सेक्शुअलिटी पर काबू करने की प्रथा को 'ब्राह्मणवादी पितृसत्ता' बताती हैं।
मांझी: द माउंटेन मैन
मांझी: द माउंटेन मैन भारतीय हिन्दी फिल्म है, जिसका निर्देशन केतन मेहता ने किया है। इस फिल्म की कहानी दशरथ मांझी के जीवन पर आधारित है। यह फिल्म 21 अगस्त 2015 को सिनेमाघरों में प्रदर्शित हुई।
सीमा चिआन
सीमा चिआन (उच्चारण [sɨ́mà tɕʰjǽn]; १४५ या १३५ – ८६ ईसापूर्व), हान राजवंश का इतिहासकार था . इन्हें चीनी इतिहास लेखन का पिता कहा जाता है इनके योगदान महान इतिहासकार के अभिलेख के लिए| इसमें उन्होंने पीला सम्राट से लेकर सम्राट वु ती तक के २००० वर्षो का इतिहास लिखा है|
ओपेनमॉडेलिका
ओपेनमॉडेलिका (OpenModelica), मॉडेलिका प्रोग्रामिंग भाषा पर आधारित मुक्त स्रोत मॉडलन एवं सिमुलेशन प्रोग्राम है। इसका विकास 'ओपेन सोर्स मॉडेलिका कांसोर्शियम' (OSMC) नामक लाभनिरपेक्ष संस्था करती है।
यह प्रोग्राम मैटलैब (MATLAB) की तरह अनेकों क्षेत्रों (जैसे इलेक्ट्रानिक्स, चुम्बकत्व, यांत्रिकी, तापीय, जैवरसायन, नियन्त्रण आदि) की समस्याओं का मॉडल करके उसका सिमुलेशन करने में सक्षम है।
उच्चैःश्रवा
उच्चैःश्रवा हिन्दू ग्रंथों में वर्णित समुद्र मन्थन के दौरान निकले चौदह रत्नों में से एक था। पौराणिक आख्यानों के अनुसार यह सफ़ेद रंग का और सात मुख वाला घोड़ा था जो देवताओं (इन्द्र) को प्राप्त हुआ।
गीता में कृष्ण ने श्रेष्ठतम वस्तुओं से अपनी तुलना के क्रम में अपने को अश्वों में उच्चैःश्रवा बताया है। "कुमारसंभवम्" में कालिदास, इसे इन्द्र से तारकासुर द्वारा छीन लिये जाने का वर्णन करते हैं।
कालकूट
कालकूट अथवा हलाहल हिन्दू ग्रन्थों में वर्णित वह विष है जो समुद्र मन्थन के समय क्षीरसागर से निकला था। इस विष को भगवान शंकर ने अपने कंठ में धारण किया था जो उनके कंठ में आज तक है। इस विष के प्रभाव को कम करने के लिए ही भगवान शिव पर भांग , धतूरा, आक और बेलपत्र चढ़ाए जाते हैं और साथ ही साथ उनका जलाभिषेक और दुग्धाभिषेक किया जाता है।
नसीपुर
नसीपुर, पश्चिम बंगाल के मुर्शिदाबाद जिले में स्थित है। भारत की स्वतंत्रता के समय यह एक रियासत थी जिसके शासक अग्रवाल थे।
नसीपुर राजबाड़ी
नसीपुर राजबाड़ी
नसीपुर राजबाड़ी या नसीपुर राजावती नसीपुर के राजपरिवार का एक महल है। यह विशाल महल नसीपुर में देवीसिंह महाजन द्वारा स्थापित महल के ठीक बगल में स्थित है। वर्तमान महल १८६५ में राजा कीर्ति चन्द्र सिंह द्वारा बनवाया गया था।
तत्वबोधिनी सभा
तत्वबोधिनी सभा की स्थापना देवेन्द्रनाथ ठाकुर ने कलकत्ता में 6 अक्टूबर, 1839 को की थी। इस सभा का उद्देश्य धार्मिक विषयों पर चिन्तन तथा उपनिषदों के सार का प्रसार करना था।
आरम्भ में इसका नाम 'तत्त्वरंजिनी सभा' था और यह ब्रह्म समाज से टूटकर अलग हुए कुछ लोगों द्वारा स्थापित एक संघ था। बाद में इसका नाम तत्त्वबोधिनी सभा कर दिया गया। 1859 में पुनः इस सभा का विलय ब्रह्म समाज में कर दिया गया।
गुलाब सिंह लोधी
गुलाब सिंह लोधी (1903 - 23 अगस्त, 1935) भारतीय स्वतन्त्रता संग्राम भारत के स्वतन्त्रता सेनानी थे जिन्होने अपने प्राणों की बाजी अपनी भारत माँ को आजादी दिलाने के लिए लगा दी। लखनऊ के अमीनाबाद पार्क में झण्डा सत्याग्रह आन्दोलन के दौरान झण्डा फहराने के दौरान अंग्रेजी पुलिस ने उन पर गोली चला दी और वे शहीद हो गये।
गुलाब सिंह लोधी का जन्म एक राजपूत किसान परिवार में उत्तर प्रदेश के उन्नाव जिले के ग्राम चन्दीकाखेड़ा (फतेहपुर चैरासी) के लोधी क्षत्रिय परिवार में सन् 1903 में ठाकुर श्रीराम रतनसिंह लोधी जी के यहां हुआ था। इनके पिताजी उन्नाव के एक प्रसिद्ध एवं प्रतिष्टित जमींदार थे
झण्डा सत्याग्रह आन्दोलन में भाग लेने उन्नाव जिले के कई सत्याग्रही जत्थे गये थे, परन्तु सिपाहियों ने उन्हें खदेड दिया और ये जत्थे तिरंगा झंडा फहराने में कामयाब नहीं हो सके। इन्हीं सत्याग्रही जत्थों में शामिल वीर गुलाब सिंह लोधी किसी तरह फौजी सिपाहियों की टुकडि़यों के घेरे की नजर से बचकर अमीनाबाद पार्क में घुस गये और चुपचाप वहां खड़े एक पेड़ पर चढ़ने में सफल हो गये। क्रांतिवीर गुलाब सिंह लोधी के हाथ में डंडा जैसा बैलों को हांकने वाला पैना था। उसी पैना में तिरंगा झंडा लगा लिया, जिसे उन्होंने अपने कपड़ों में छिपाकर रख लिया था। जैसे ही क्रांतिवीर गुलाब सिंह जी ने तिरंगा फहरा दिया और जोर-जोर से नारे लगाने लगे तिरंगे झंडे की जय महात्मा गांधी की जय, भारत माता की जय। अमीनाबाद पार्क के अन्दर पर तिरंगे झंडे को फहरते देखकर पार्क के चारों ओर एकत्र हजारों लोग एक साथ गरज उठे और तिरंगे झंडे की जय, महात्मा गांधी की जय, भारत माता की जय और इन गगनभेदी नारों से पार्क गूंज उठा।
झंडा सत्याग्रह आन्दोलन के दौरान भारत की हर गली और गांव शहर में सत्याग्रहियों के जत्थे आजादी का अलख जगाते धूम रहे थे। झंडा गीत गाकर, झंडा ऊंचा रहे हमारा, विजय विश्व तिरंगा प्यारा, इसकी शान न जाने पावे, चाहे जान भले ही जाये, देश के कोटि कोटि लोग तिरंगे झंडे की शान की रक्षा के लिए अपना सर्वस्व बलिदान करने के लिए दीवाने हो उठे थे।
समय का चक्र देखिए कि क्रांतिवीर गुलाब सिंह लोधी के झंडा फहराते ही सिपाहियों की आंख फिरी और अंग्रेजी साहब का हुकुम हुआ, गोली चलाओ, कई बन्दूकें एक साथ ऊपर उठी और धांय-धांय कर फायर होने लगे, गोलियां क्रांतिवीर सत्याग्रही गुलाब सिंह लोधी को जा लगी। जिसके फलस्वरूप वह घायल होकर पेड़ से जमीन पर गिर पड़े। रक्त रंजित वह वीर धरती पर ऐसे पड़े थे, मानो वह भारत माता की गोद में सो गये हों। इस प्रकार वह आजादी की बलिवेदी पर अपने प्राणों को न्यौछावर कर 23 अगस्त 1935 को शहीद हो गये।
क्रांतिवीर गुलाब सिंह लोधी के तिरंगा फहराने की इस क्रांतिकारी घटना के बाद ही अमीनाबाद पार्क को लोग झंडा वाला पार्क के नाम से पुकारने लगे और वह आजादी के आन्दोलन के दौरान राष्ट्रीय नेताओं की सभाओं का प्रमुख केन्द्र बन गया, जो आज शहीद गुलाब सिंह लोधी के बलिदान के स्मारक के रूप में हमारे सामने है। मानो वह आजादी के आन्दोलन की रोमांचकारी कहानी कह रहा है। क्रांतिवीर गुलाब सिंह लोधी ने जिस प्रकार अदम्य साहस का परिचय दिया और अंग्रेज सिपाहियों की आँख में धूल झोंककर बड़ी चतुराई तथा दूरदर्शिता के साथ अपने लक्ष्य को प्राप्त किया। ऐसे उदाहरण इतिहास में बिरले ही मिलते है। भारतीय स्वतंत्रता संग्राम के समय अग्रणी भूमिका निभाने के लिए उनकी याद में केंद्र सरकार द्वारा जनपद उन्नाव जनपद में 23 दिसंबर 2013 को डाक टिकट जारी किया गया।
तू तू मैं मैं
तू तू मैं मैं एक भारतीय हास्य धारावाहिक है। जिसका प्रसारण दूरदर्शन में और 1996 के बाद स्टार प्लस में हुआ था। इसके निर्देशक सचिन पिल्गऔंकर हैं। इसका पहला प्रसारण डीडी मेट्रो में हुआ।
रॉकी वर्मा
रॉकी वर्मा एक भारतीय फ़िल्म अभिनेता है ' इन्होंने कई फ़िल्मों में कार्य किया है जैसे किल दिल फ़िल्म
वारुणी
वारुणी का सामान्य अर्थ मदिरा से लिया जाता है। हिन्दू पुराणोमें वर्णित समुद्र मन्थन के समय क्षीरसागर निकली मदिरा को वारुणी कहा गया। आख्यानों के अनुसार यह देवी के रूप में समुद्र से निकली मदिरा की देवी के रूप में प्रतिष्ठित हुई। इसे देवता वरुण की पत्नी के रूप में माना जाता है और अन्य नाम वरुणानी भी उद्धृत किया जाता है।
चरकसंहिता में इसे मदिरा के एक प्रकार के रूप में बताया गया है और यक्ष्मा रोग के उपचारार्थ इसे औषधि के रूप में बताया गया है। कुछ जगहों पर इसे ताल अथवा खजूर के रस से निर्मित मदिरा के रूप में बताया गया है।
घुड़खर अभयारण्य
घुड़खर अभयारण्य (Indian Wild Ass Sanctuary) गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह 'खर', 'गधेरा' या 'घुड़खर' (जंगली गधा) के लिये प्रसिद्ध है।
भारत के राज्यों और संघ क्षेत्रों की राजधानियाँ
यह सूची भारत के राज्यों और केन्द्र-शासित प्रदेशों की राजधानियों की है। भारत में कुल 28 राज्य और 8 केन्द्र-शासित प्रदेश हैं।
सभी राज्यों और दो केन्द्र-शासित प्रदेशों, दिल्ली और पौण्डिचेरी, में चुनी हुई सरकारें और विधानसभाएँ हैं, जो वॅस्टमिन्स्टर प्रतिमान पर आधारित हैं। अन्य केन्द्र-शासित प्रदेशों पर देश की केन्द्र सरकार का शासन है। 1956 में राज्य पुनर्गठन अधिनियम के अन्तर्गत राज्यों का निर्माण भाषाई आधार पर किया गया था, और तबसे यह व्यवस्था लगभग अपरिवर्तित रही है। प्रत्येक राज्य और केन्द्र-शासित प्रदेश प्रशासनिक इकाईयों में बँटा होता है।
नीचे दी गई सूची में राज्यों और केन्द्र-शासित प्रदेशों की विभिन्न प्रकार की राजधानियाँ सूचीबद्ध हैं। प्रशासनिक राजधानी वह होती है जहाँ कार्यकारी सरकार के कार्यालय स्थित होते हैं, वैधानिक राजधानी वह है जहाँ से राज्य विधानसभा संचालित होती है, और न्यायपालिका राजधानी वह है जहाँ उस राज्य या राज्यक्षेत्र का उच्च न्यायालय स्थित होता है।
दांत माता मंदिर
दांत माता का मंदिर मीणाओं के सीहरा राजवंश की कुल देवी का मंदिर है। यह मंदिर जयपुर के जमवा रामगढ़ में स्थित है। माता के मंदिर का निर्माण सीहरा राजवंश के राजा राव सींगोजी ने विक्रम संवत 352 में करवाया था और पूर्व की ओर झांकती हुई मंदिर की सीढ़ियाँ बनवाई थीं।
वारुणी (बहुविकल्पी)
वारुणी का सामान्य अर्थ मदिरा है। हिन्दू कथाओं में समुद्र मन्थन में निकले १४ रत्नों में से एक और वरुण की पत्नी माना जाता है।
इसका निम्नलिखित आर्थों में प्रयोग होता है:
घुड़खर
घुड़खर (Indian wild ass ; वैज्ञानिक नाम : "Equus hemionus khur") एक वन्य पशु है जो दक्षिण एशिया का देशज है। घुड़खर यानी घोड़ा और गधा (खर)। इसे 'गुजरात का जंगली गधा' या 'बलूची जंगली गदहा' भी कहते हैं। वर्ष २०१६ के आंकड़ों के अनुसार इस गधे के लुप्त होने का खतरा कुछ सीमा तक है।
गुजरात में कच्छ के रण में पाया जाने वाला एक अनोखा प्राणी, जो न गधा है, न घोड़ा है, न दोनों के मेल से बनने वाला खच्चर है। घुड़खर अभयारण्य, गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह अभयारण्य 'खर', 'गधेरा' या 'घुड़खर' (जंगली गधा) के लिये प्रसिद्ध है। इसकी देहदशा मज़बूत होती है; वज़न लगभग ढाई सौ किग्रा, अधिकतम रफ़्तार लगभग 70-80 किमी तक। यह प्राणी उन प्राणियों की सूची में है, जो लुप्तप्राय हैं। यही कारण है कि घुड़खर को वन्य पशु सुरक्षा अधिनियम 1972 के अंतर्गत पहली सूची में रखा गया है। अमिताभ बच्चन ने इसी घुड़खर का कैंपेन विज्ञापन किया था, ताकि लोगों की नज़र में घुड़खर आये और उसकी सुरक्षा की गंभीरता को स्वीकार किया जाये, उसपर विचार किया जाये। इसी गंभीरता और संवेदनशीलता को देखते हुए भारत सरकार ने 2013 में इस घुड़खर पर डाक टिकट भी जारी किया गया था।
ऑक
आक (Auk ; ऑक) बत्तक के समान, छोटा, समुद्रीय, टिट्टिभ (Charadriiformes / कारैड्रिइफ़ॉर्मीज़) वर्ग का पक्षी है। इसका शरीर गठा हुआ, पंख छोटे और सँकरे, १२ से १८ परों की छोटी नाप तथा शरीर के पिछले भाग में आपस में झिल्ली से जुड़े, कुल तीन अँगुलियोंवाले, पैर होते हैं। पैरों की स्थिति शरीर के पिछले भाग में होने के कारण आक भूमि पर सीधे होकर चलता है। साधारणत: इसके शरीर के ऊपरी भाग का रंग काला और निचले का श्वेत होता है। यह अंध महासागर तथा प्रशांत महासागरों के उत्तरी भागों और ध्रुव महासागरों में पाया जाता है।
आक अनेक जातियों के होते हैं। इनका निवास अंध तथा प्रशांत महासागरों के उत्तरी भागों और ध्रुव महासागरों मे सीमित है। वर्ष के अधिक भाग को ये तट के पासवाले समुद्र में बिताते हैं। केवल शीत ऋतु में ये दक्षिण की ओर चले जाते हैं। इनका भोजन मुख्यत: मछली तथा कठिनि (क्रस्टेशियन) वर्ग के जीव, जैसे केकड़े झींगा, महाचिंगट (लॉब्स्टर) इत्यादि होते हैं। इन्हें ये जल में गोता मारकर पकड़ते हैं। टापुओं और समुद्रतटीय पहाड़ियों में ये संतानोत्पति के लिए बस जाते हैं। इनकी प्राय: सब जातियाँ घोंसला नहीं बनातीं तथा एक जाति को छोड़कर बाकी सब जातियों के आक वर्ष में केवल एक अंडा देते हैं। अंडे से बाहर निकलने पर बच्चे काले रोएँदार परों से ढके रहते हैं। समुद्र में तो आक मौन रहते हैं, पर संतानोत्पति के लिए बसे उपनिवेशों में ये विचित्र प्रकार के स्वर निकालते हैं।
भीमकाय आक ३० इंच लंबा होता है। परों के लिए अंधाधुंध शिकार किए जाने के कारण इसकी जाति १९वीं सदी में लुप्त हो गई।
पायुम पूली (2015 फ़िल्म)
पायुम पूली भारतीय तमिल फ़िल्म हैं, जिसका निर्देशन और लेखन का कार्य सुसींथिरण ने किया है। इसमें मुख्य भूमिका में विशाल हैं, जो एक गुप्त पुलिस अफसर की भूमिका निभा रहे हैं। इसमें काजल अग्रवाल, समुथिरकनी, सूरी और ऐश्वर्या दत्ता मुख्य किरदार में शामिल हैं। इस फ़िल्म का निर्माण एस मधन और पी मधन ने किया है। यह फ़िल्म 2 अगस्त 2015 को प्रदर्शित हुई। यह फ़िल्म तेलुगू भाषा में जयसूर्या नाम से 4 सितम्बर 2015 को प्रदर्शित होगी।जीवा (2014) में कार्य करने के बाद सुसींथिरण ने विशाल के साथ पँड़िया नाडु (2013) के साथ फ़िल्म की कहानी पर अगस्त 2014 से शुरू किया। छायाकार आर मधी के स्थान पर वेलराज को जगह मिल गई।
विशाल इस फ़िल्म में जयसीलन का किरदार निभा रहे हैं, जो एक गुप्त पुलिस अफसर है। वह अपने अभिनय जीवन में इस तरह का किरदार तीसरी बार निभा रहे हैं। इसके बाद महिला मुख्य किरदार हेतु श्रुति हासन से बात हो रही थी। लेकिन निर्माण करने वालों ने लक्ष्मी मेनन को इस किरदार के लिए चुना। जो इससे पहले पंडिया नाडु में भी मुख्य किरदार निभा चुकी हैं। सितम्बर 2014 के मध्य विशाल ने इस निर्णय के बारे में कहा कि इस किरदार के लिए सुसींथिरण को एक ऐसी अभिनेत्री की आवश्यकता थी, जिसे तमिल का अच्छा खासा ज्ञान हो। मेनन की पकड़ का खुलासा अप्रैल 2015 के परीक्षा में हुआ। उसी दौरान लक्ष्मी मेनन के स्थान पर काजल अग्रवाल को चुना गया। जो दिसम्बर 2014 में मुख्य किरदार के रूप में विशाल के साथ पहली और सूसीथीरन के साथ दूसरी फ़िल्म कर रही हैं। इससे पहले वह सूसीथीरन के साथ नान महान अल्ला (2010) में कार्य कर चुकी हैं।
काजल का किरदार फ़िल्म में एक ऐसी लड़की का है, जिसे हर चीज़ से दर लगता है। उसे सामान्य से होने वाले कार्य जैसे सड़क पार करने में भी डर लगता है।
हॉटलाइन
संचार सेवा की इस विधा में संकट के समय पूर्व निर्धारित व्यक्ति से २४ घंटे किसी भी समय बिना किसी बाधा के बात की जा सकती है।
मास्को और वाशिंगटन के मध्य विश्व की सबसे प्रसिद्ध हॉटलाइन सेवा है। इसे रेड टेलेफोन भी कहते हैं। यह हॉटलाइन सेवा जून २० ,१९६३ को प्रारम्भ हुयी थी।
द्वितीय विश्व युद्ध के मध्य १९४३ और १९४६ के समय स्थापित यह सेवा सबसे सुरक्षित थी
मास्को और बीजिंग के मध्य १९६९ में यह सेवा प्रारम्भ हुई। लेकिन चीन ने कालांतर में इस सेवा से अपने अलग कर लिया। वर्ष १९९६ में में पुनः दोनों देशों के मध्य हॉटलाइन सेवा प्रारम्भ हो गयी।
वर्ष १९६६ में फ़्रांस के राष्ट्रपति रूस गए तो वहां पर उन्होंने दोनों देशों के मध्य हॉटलाइन सेवा चालू करने का निश्चय किया और पेरिस और मास्को के मध्य हॉटलाइन सेवा प्रारम्भ होगयी
लंदन और मास्को के बीच हॉटलाइन सेवा १९९२ में प्रारम्भ हुयी और २०११ में अपग्रेड हुयी।
भारत और पाकिस्तान के मध्य न्यूक्लियर युद्ध की ग़लतफ़हमी को दूर करने के लिए जून 20,2004 को संयुक्त राज्य अमेरिका की सेना के अधिकारीयों की मदद से इस्लामाबाद और नई दिल्ली के मध्य हॉटलाइन सेवा प्राम्भ हुयी
वर्ष २००८ में सुरक्षा हॉटलाइन प्रारम्भ की गयी
अगस्त २०१५ में भारत और चीन के विदेश मंत्रियों के स्तर पर हॉटलाइन सेवा चालू करने की सहमति बनी परन्तु अभी कार्यरत नहीं हो सकी।
फरवरी २०१३ में चीन और जापान के हॉटलाइन सेवा पर सहमति हुयी। लेकिन आज तक चालू नहीं है।
सिओल और प्योंगयांग के मध्य रेड क्रॉस द्वारा संचालित हॉटलाइन सेवा १८ अगस्त १९७२ को प्रारम्भ हुयी। उत्तरी कोरिया ने मार्च ११,२०१३ को हॉटलाइन सेवा बंद कर दी।
२१ अगस्त २०१५ को वाशिंगटन और नई दिल्ली के बीच हॉटलाइन सेवा प्रारम्भ हुयी। ,
भारती शिपयार्ड लिमिटेड
भारती शिपयार्ड लिमिटेड (Bharati Shipyard Limited (BSL)) भारत कि सबसे बड़ी जलयान निर्माता कम्पनियों मेम से एक है।
इसकी स्थापना प्रकाश चन्द्र कपूर और विजय कुमार ने महाराष्ट्र के रत्नागिरि में १९७३ में की थी। वे आईआईटी खड़गपुर से समुद्र इंजीनियरी तथा नेवल आर्किटेक्चर में स्नातक थे। यह कम्पनी २००४ में सार्वजनिक कम्पनी में परिवर्तित हो गयी।
झींझक, कानपुर देहात
झींझक (Jhinjhak) भारत के उत्तर प्रदेश राज्य के कानपुर देहात ज़िले में स्थित एक नगर है।
झींझक उत्तर प्रदेश राज्य के कानपुर देहात जिले की सबसे पुरानी नगर पंचायत थी। , इसे मई २०१६ में नगर पालिका परिषद का दर्ज प्राप्त हुआ। यह निचली गंगा नहर (लोअर गंगा कैनाल ) के किनारे स्थित है।
इस नगर में उत्तर मध्य रेलवे लाइन का रेलवे स्टेशन भी है। इस स्टेशन पर कई फ़ास्ट एवं सुपर फ़ास्ट रेल गाड़ियां ठहरती हैं। उत्तर में यह नगर रोड द्वारा रसूलाबाद से और दक्षिण में सिकंदरा से जुड़ा हुआ है। पूर्व में रोड द्वारा रूरा नगर से और पश्चिम में दिवियापुर नगर से जुड़ा हुआ है।
इस रेलवे स्टेशन से पूर्व में कानपुर, पटना, हावड़ा तथा लखनऊ एवं गोरखपुर जा सकते हैं तथा पश्चिम की ओर आगरा, नई दिल्ली, मेरठ, अमृतसर तथा जम्मू से जुड़ा हुआ है। रोड के द्वारा कानपुर नगर रूरा, अकबरपुर से होकर जा सकते हैं।
पोतनिर्माण
पोतनिर्माण (Shipbuilding) से आशय जलयानों एवं अन्य तैरने वाले यानों के विनिर्माण से है। पोतनिर्माण का कार्य पोत प्रांगण (शिपयार्ड) में किया जाता है जहाँ इस कार्य के लिये आवश्यक सुविधायें होतीं हैं। पोतनिर्माण का कार्य प्रागैतिहासिक काल से ही होता चला आ रहा है।
व्यापारिक एवं सैनिक दोनों प्रकार के पोतों का निर्माण तथा रखरखाव नौइंजीनियरी (naval engineering) कहलाते हैं। नौका का निर्माण भी पोतनिर्माण जैसा ही है, इसे 'नौकानिर्माण' कहते हैं।
जलपोतों की आयु समाप्त हो जाने पर उन्हें तोड़कर उनके विभिन्न भाग अलग-अलग करके अन्य कार्यों में प्रयोग कर लिये जाते हैं।
ओम प्रकाश मुंजाल
ओम प्रकाश मुंजाल (26 अगस्त 1928 - 13 अगस्त 2015), हीरो साइकिल के सेवानिवृत्त अध्यक्ष और हीरो ग्रुप के सह-संस्थापक थे। उन्होंने वर्ष 1956 में ‘हीरो ग्रुप’ कंपनी के गठन के साथ ही भारत की पहली साइकिल का निर्माण करने वाली ईकाई की शुरूआत की थी, जो वर्ष 1980 के दौर में दुनिया में सबसे ज्यादा साइकिल की निर्माता कंपनी बन गई। विश्व के सबसे बड़े साइकिल निर्माता के तौर पर वर्ष 1986 में हीरो साइकिल का नाम ‘गिनीज बुक ऑफ वर्ल्ड रिकॉर्ड’ में भी दर्ज हुआ।वे अपने काम के प्रति बेहद ईमानदार थे। वे अपने ग्राहकों को कभी भी निराश नहीं करते थे। एक बार जब उनकी कंपनी के कार्यकर्ता हड़ताल पर थे तो उन्होने खुद ही फैक्ट्री में काम करना शुरू कर दिया। इसे देखते हुए कार्यकर्ताओं ने हड़ताल बंद कर वापस काम में लग गए थे।
मै देश के लिए कुछ करना चाहता हु । श्री मुंजाल जी, आप ने अभी जो hiro optima जैसी ईलेकट्रीक टुविलर लोंच की है, उसमे थोड़ा संशोधन करने की जरूरत है । इसकी वजह है, हमारे देश मे मध्यम वर्ग ज्यादा है अगर 1-2 लोगो को 50, 100 कि,मी जाना हो तो वो आराम से जा सकता है। बीच मे अगर चार्जीग पुरा होने का डर नही रहेगा। ऐसी गाड़ी हमारे देश मे तो चलेगी ही, लेकिन विदेशो मे भी चलेगी । जय हिंद, ,,
वी गोपाल
वी गोपाल (पंजाबी: ਵੀ ਗੋਪਾਲ) हिन्दी फ़िल्मों के एक हास्य अभिनेता थे। उनहोनें फ़िल्म "चम्बे दी काली" (1940) से अपने अभिनय सफर शुरूआत की थी, फिर 20 वर्ष के अंतराल के बाद "पासपोर्ट" (1961) से वापसी की। उनकी अटक-अटक के संवाद कहने की भिन्न शैली थी।
उनका जन्म होशियारपुर, पंजाब मे हुआ था।
धातु विरचना
काटकर, मोड़कर तथा जोड़कर (असेम्बली करके) धातु की संरचनाएँ (स्ट्रक्चर) तैयार करना धातु विरचना (Metal fabrication) कहलाता है।
हार्दिक पटेल
हार्दिक पटेल गुजरात में पटेल समुदाय द्वारा ओबीसी दर्जे की मांग को लेकर जारी आरक्षण आंदोलन के युवा नेता हैं। ओबीसी दर्जे में पटेल समुदाय को जोड़कर सरकारी नौकरी और शिक्षा में आरक्षण चाहते हैं।गुजरात मे दंगो मे लिप्त होने के कारण 2 साल की सजा मिली है।
पटेल बी-काम पारित है।
हार्दिक पटेल का जन्म 20 जुलाई 1993 में चन्दन नगरी, गुजरात में भरत और उषा पटेल के घर हुआ था। वर्ष 2004 में अपने बच्चे के अच्छे शिक्षा हेतु इनका परिवार वीरमगम शहर 10 किलोमीटर दूर चला गया। हार्दिक ने 6वीं से 8वीं की कक्षा दिव्य ज्योत विद्यालय, वीरमगम में पूरी की। हार्दिक अपनी 7वीं कक्षा उत्तीर्ण होने के पश्चात अपने पिता के छोटे से व्यापार को चलाने में सहायता करने लगे। वे भूमिगत पानी के कुओं में नल लगाने का कार्य करते थे। वर्ष 2010 में हार्दिक सहजानन्द महाविद्यालय, अहमदाबाद में बीकॉम की पढ़ाई की। उन्होंने महाविद्यालय के छात्र संघ के महासचिव के पद के चुनाव में भाग लिया और निर्विरोध निर्वाचित हो गए।
वर्ष 2011 में हार्दिक सरदार पटेल समूह से जुड़े।
जुलाई 2015 में हार्दिक की बहन, मोनिका राज्य सरकार की छात्रवृत्ति प्राप्त करने में विफल रही। इस कारण उन्होंने एक पाटीदार अनामत आंदोलन समिति का निर्माण किया। जिसका लक्ष्य अन्य पिछड़ा वर्ग में शामिल होना था।
पाटीदार आरक्षण आंदोलन समिति के नेता हार्दिक पटेल ने किसानों की कर्ज माफी, पाटीदार आरक्षण और राजद्रोह के मामले में जेल में बंद अपने एक साथी अल्पेश कथिरिया की रिहाई की मांग को लेकर गत 25 अगस्त से चल रहे उनके आमरण अनशन को 19 वें दिन 12 सितम्बर 2018 को समाप्त कर दिया। हार्दिक पटेल भारतीय राष्ट्रीय कांग्रेस के सदस्य हैं।
पोरवोरिम
पोरवोरिम (Porvorim) भारत के गोवा राज्य के उत्तर गोवा ज़िले की बारदेज़ तालुका में स्थित एक नगर है। यह गोवा की वैधानिक राजधानी है और मांडवी नदी के उत्तरी तट पर बसा हुआ है। राज्य की प्रशासनिक राजधानी पणजी नदी के दूसरे तट पर स्थित है। पोरवोरिम को पणजी का उपनगर माना जाता है, और यह मुम्बई-गोआ महामार्ग एनएच-17 पर स्थित होने के कारण एक उच्चवर्गीय आवासीय केन्द्र माना जाता है। पोरवोरिम, गोवा की राजधानी पणजी से कुछ ही किलोमीटर की दूरी पर स्थित है। आधिकारिक रूप से यह एक गाँव है, लेकिन जिस प्रकार की सुविधाएँ यहाँ उपलब्ध हैं वह किसी कस्बे या छोटे नगर से कम नहीं हैं। पोरवोरिम सड़कों द्वारा अच्छे से जुड़ा हुआ है। यहाँ बहुत तेज़ी से आधारभूत-संरचनाओं का विकास हो रहा है जैसे अस्पताल, विद्यालय, होटल और महामार्ग इत्यादि।
पोरवोरिम मूल रूप से एक ग्रामीण बाज़ार था जो पणजी-मापूसा महामार्ग और सोकोरो-सांगोल्दा सड़कों के कटाव पर स्थित था।
मांडवी नदी के एक किनारे पर स्थित, पोरवोरिम एक हरियाली से युक्त क्षेत्र है। मांडवी सेतु से राजधानी पणजी का विहंगम दृश्य दिखलाई देता है। पोरवोरिम में बहुत से शैक्षणिक संस्थान हैं जैसे विद्या प्रोभोधिनी शैक्षणिक समाज जिसके पूर्व-प्रार्थमिक, प्राथमिक, उच्च विद्यालय, वरिष्ठ माध्यमिक विभाग हैं।
पोरवोरिम में बहुत से आवासीय परिसर स्थित हैं जैसे:
पोरवोरिम में बहुत से शैक्षणिक और अन्य सरकारी संस्थान स्थित हैं जिनमें से कुछ निम्नलिखित हैं:-पोरवोरिम के कुछ रेस्तरांओं के नाम इस प्रकार हैं
जैस भाटिया
जैस भाटिया (29 जून 1988 को जन्म हुआ इनका पूरा जस्करन सिंह भाटिया) हैं ये एक भारतीय अभिनेता और मॉडल है ' इन्होंने कई टीवी विज्ञापनों में और प्रिंट विज्ञापनों में काम करके अपने कैरियर शुरू किया। इन्होंने भारतीय रोमांटिक ड्रामा फिल्म मौसम (2011 फ़िल्म) फ़िल्म में भूमिका के समर्थन के साथ अपने बॉलीवुड करियर की शुरुआत की थी '
किकिकि हना
किकिकि हना दुनिया का सबसे छोटा उड़न कीड़ा है। इसकी लंबाई ०.१६ मिलीमिटर है। यह बहुकोशिकीय जीव एक कोशिकीय जीव से भी छोटा है। यह सर्वप्रथम त्रिनिदाद में पाया गया था। बाद में यह हवाई, आस्ट्रेलिया और अर्जेंटिना में भी मिला। २०१५ में यह भारत के तमिलनाडू में भी पाया गया है।  इसका नाम हवाइन (Hawaiian) से व्युत्पन्न है जिसका अर्थ है बहुत छोटा। इसकी गतिविधियों के बारे में अभी अधिक जानकारी नहीं है। यह भी अपना अंडा दूसरे कीड़े के अंडे में देता है। इसके जीवन की सारी अवस्थाएं एक अंडे में ही बीतती है जिसमें यह एक व्यस्क कीड़ा बनता है।
पुखरायाँ
पुखरायाँ भारत के उत्तर प्रदेश राज्य के कानपुर देहात ज़िले में स्थित एक नगर है। राष्ट्रीय राजमार्ग 27 यहाँ से गुज़रता है।
यह कानपुर देहात जिले के मुख्यालय से २२ किलोमीटर दक्षिण में लखनऊ-झाँसी मार्ग पर स्थित है। इसके दक्षिण में यमुना नदी एवं कालपी नगर है। भोगनीपुर से इसकी दूरी ४ किमी है।
पुखरायाँ उत्तर मध्य रेलवे के कानपुर-झाँसी सेक्शन में कानपुर देहात जिले का सबसे बड़ा रेलवे स्टेशन है जहां तीव्रगामी और अतितीव्रगामी रेलगाडियां ठहरती हैं। यह नगर उत्तर में रेल द्वारा कानपुर, लखनऊ, गोरखपुर आदि नगरों से और दक्षिण में झाँसी, इटारसी, मुंबई, चेन्नई आदि नगरों से जुड़ा हुआ है। रोड द्वारा यह नगर उत्तर में , कानपुर , लखनऊ आदि नगरों से तथा दक्षिण में यह नगर झाँसी, शिवपुरी, गुना, इंदौर आदि नगरों से जुड़ा हुआ है। पश्चिम दिशा में यह नगर मुगल रोड द्वारा इटावा, आगरा , ग्वालियर , दिल्ली , जयपुर आदि नगरों से जुड़ा हुआ है। पूर्व में यह नगर मुगल रोड द्वारा, फतेहपुर , इलाहबाद , वाराणसी आदि नगरों से जुड़ता है।
फ़र्नीचर
भवनों, दुकानों, कार्यालयों आदि के अन्द्र मानव उपयोग (बैठने, सोने, आदि) में आने वाली वस्तुओं को फर्नीचर कहते हैं। इसमें कुर्सी, मेज, सोफा, पलंग आदि आदि हैं। इसके अन्तर्गत प्रायः वे चीजें नहीं आतीं जो 'अचल' हों (जैसे दीवार में जड़ी हुई आलमारी)।
फर्नीचर लकड़ी, धातु, प्लास्टिक आदि से बनाये जाते हैं।. इंटीरियर डिजाइन को घर की जगह के लिए सुंदर और उपयुक्त होना चाहिए, जिससे घर अधिक जीवंत और सुंदर हो।
आई डोंट लव यू
"आई डोंट लव यू"' 2013 की एक भारतीय हिंदी फ़िल्म है। इसका निर्देशन अमित कसारिया ने किया था तथा फ़िल्म के निर्माता अनिल कुमार शर्मा थे। फ़िल्म के रुसलान मुमताज़ ,चेतन पांडे ,मुरली शर्मा ,जैस भाटिया तथा राघेश अस्थानकर मुख्य किरदार थे '
भारतीय लोक भाषा सर्वेक्षण
भारतीय लोक भाषा सर्वेक्षण (The People's Linguistic Survey of India (PLSI)) सन २०१० में शुरू किया गया एक भाषा सर्वेक्षण है। इसका उद्देश्य भारत में बोले जाने वाली भाषाओं की वर्तमान अवस्था का ज्ञान प्राप्त करना था।
बंधन बैंक
इस बैंक की प्रारंभिक पूंजी 2570 करोड़ है। वर्तमान में इस बैंक के 1.43 करोड़ खाता धारक हैं।
५०5बैंक शाखाओं के साथ इस बैंक की शुरुआत हुई। इस बैंक में २०२२ सर्विस सेंटर,५० ए टी एम और १९५०० कर्मचारी हैं।
वर्ष 2020 के अंत तक बैंक की 1052 शाखाएं और ए टी एम की संख्या २५० विकसित करने की योजना है। बैंक की ७१% शाखाये ग्रामीण क्षेत्रों में होंगी।
अश्वनी लोहानी
अश्वनी लोहानी (जन्म: 22 दिसंबर), राष्ट्रीय विमानन कंपनी एयर इंडिया लिमिटेड के अध्यक्ष एवं प्रबंध निदेशक हैं। इससे पूर्व वे भोपाल में मध्य प्रदेश पर्यटन विकास निगम के प्रबंध निदेशक के पद पर कार्यरत थे। वे इंडियन रेलवे सर्विस ऑफ इंजीनियर्स (आईआरएसएमई) के वर्ष 1980 बैच के अधिकारी हैं। लोहानी एक मकेनिकल इंजीनियर हैं। साथ ही इंडियन स्टीम रेलवे सोसाइटी के संस्थापक सदस्यों में से एक है। इसके अलावा सीआईआई नेशनल टूरिज़म काउंसिल के सदस्य और चार्ट्ड इंस्टीट्यूट ऑफ लॉजिस्टिक्स एंड ट्रांसपोर्ट के फैलो भी हैं। भारतीय रेलवे के दिल्ली क्षेत्रीय कार्यालय में डिविजनल रेलवे मैनेजर के पद पर रहते हुए उन्होंने सीमित संसाधनों के बूते दिल्ली के तीन अहम रेलवे स्टेशनों नई दिल्ली, पुरानी दिल्ली और हजरत निजामुद्दीन में व्यापक सुधार कार्य किए। इसके अलावा उन्होंने रेलवे के इस डिविजन में कई नए कार्यों की भी शुरुआत की।
वे ‘मिस्टर टर्नअराउंड’ के नाम से जाने जाते हैं। उनके पास इंजिनियरिंग की चार डिग्रियां हैं, जिसके लिए उनका नाम लिम्का बुक रिकॉर्ड्स में दर्ज है। कैग अमूमन सरकार के कामकाज में मीनमेख ही निकालता है। लोहानी दिल्ली में जब डिविजनल रेलवे मैनेजर थे, तब रेलवे अकेला सरकारी विभाग था जिसकी कॉमनवेल्थ गेम्स के दौरान इंफ्रास्ट्रक्चर संबंधी काम की कैग ने तारीफ की थी।
चेतना पांडे
चेतना पांडे एक भारतीय बॉलीवुड फ़िल्म अभिनेत्री है इन्होंने 2013 की निर्मित आई डोंट लव यू फ़िल्म से अपने कैरियर की शुरुआत की थी।
माला शब्द संशोधक
माला शब्द संशोधक एक प्रकार का शब्द संशोधक है, जिसका निर्माण 25 दिसम्बर 2013 को माखनलाल चतुर्वेदी राष्ट्रीय पत्रकारिता एवं संचार विश्वविद्यालय के निर्माण दल द्वारा किया गया था। इसका नाम माखनलाल जी के नाम पर ही रखा गया है। यह निःशुल्क और मुक्त स्रोत के साथ उपलब्ध है। इसका निर्माण कंप्यूटरों में परिशुद्ध हिंदी लिखने हेतु किया गया था। कार्यक्रम का आयोजन पं.मदनमोहन मालवीय की जयंती एवं पूर्व प्रधानमंत्री श्री अटल बिहारी वाजपेयी की जन्मतिथि के अवसर पर किया गया था।
इस अनुप्रयोग के निर्माण दल में अनुराग सीठा, रवि रतलामी, महेश परिमल एवं मनीष माहेश्वरी आदि शामिल थे।
लतीफ़ (2015 फ़िल्म)
लतीफ स्क्रीनशॉट मीडिया और एन्टरटैनमेन्ट और इसरार अहमद द्वारा निर्देशित और अमीना अहमद द्वारा उत्पादित एक 2015 भारतीय थ्रिलर फ़िल्म है। फिल्म 15 मई 2015 रिलीज को हुई थी '
तमिल व्याकरण
अधिकांश तमिल व्याकरण, तोल्काप्पियम् नामक प्राचीन व्याकरण ग्रन्थ में वर्णित है। आधुनिक तमिल साहित्य १३वीं शताब्दी में रचित नन्नूल नामक व्याकरण ग्रन्थ पर आधारित है। इस ग्रन्थ में पुराने ग्रन्थ (तोल्काप्पियम) के नियमों की व्याख्या की तथा कुछ को बदल भी दिया।
लाख कीट
लाख कीट या लाक्षा कीट (Lac insect या "Kerriidae" ) एक जन्तु है जो लाख (लाह) पैदा करता है। लाख को लाख के कीट से प्राप्त किया जाता है। इसका स्रवण सुर्ख रंग की मादा कीट करती है जिसका उपयोग वार्निश,पॉलिश,चमड़ा मोहरी लाख इत्यादि निर्माण में होता है। लगभग दो करोड़ किग्रा.लाख का निर्माण भारत प्रति वर्ष करता है। इस कीट मे निषेचन की क्रिया एक वर्ष मे दो बार होती है। प्रथम निषेचन अवधि-अक्टूबर से नवम्बर  व्दितीय निषेचन अवधि-मई से जून। शारीरिक रूप से मादा लाख कीट नर लाख कीट की अपेक्षा बड़ी होती है।
अण्डा ( Egg ) : मादा कीट लक्ष - कक्ष ( Lac - cells ) के पूणअन्दर 200 से 500 तक अण्डे देती है । अण्डे निषिक्त ( Fertilized ) तथा अनिषिक्त ( Unfertilized ) दोनों प्रकार के अण्डे देती हैं । दोनों प्रकार के अण्डों से नर तथा मादा कीट शुरू निकलते हैं । मादा कीट तीन प्रकार के अण्डे देती है 1 . ऐसी मादाएँ जिनके अण्डों से नर व मादा बराबर संख्या में । निकलते हैं ।
लाख के कीट का वैज्ञानिक
Perionyx excavate,octochaetona serrata(भारतीय प्रजाति पेरिओनिक्स एक्सकॅवेटा ( Perionyx excavate ) , ऑक्टाकइटोना सेरेटा ( Octochaetona serrata ) अधिक सामान्य है ।)
अखिलेन्द्र मिश्रा
अखिलेन्द्र मिश्रा एक भारतीय फ़िल्म अभिनेता हैं । इनका जन्म 28 सितम्बर 1960 को सिवान, बिहार में हुआ था । इन्होंने कई लोकप्रिय फ़िल्मों में अभिनय किया है।
खाद्य खुम्ब
खाद्य खुम्बी, वे खुम्बियाँ हैं जिन्हें भोजन के रूप में प्रयुक्त कर सकते हैं। इनमें से कुछ जमीन के नीचे रहतीं हैं जबकि कुछ जमीन के बाहर। 'खाने योग्य' का अर्थ यह है कि इनमें विषैले पदार्थ नहीं होते तथा आवश्यक स्वाद एवं गन्ध होती है।
ज़िन्दगी अभी बाकी है मेरे घोस्ट
ज़िन्दगी अभी बाकी है मेरे घोस्ट (हिन्दी: ज़िंदगी अभी बाकी है मेरे भूत) भारतीय हिन्दी हास्य धारावाहिक है। जिसका प्रसारण लाइफ ओके में 31 अगस्त 2015 से सोमवार से शुक्रवार रात को हो रहा है। यह धारावाहिक मेरे रंग में रंगने वाली के स्थान पर प्रसारित होगा। इस धारावाहिक में आत्माएँ होने बावजूद इसकी कहानी में पूरी तरह हास्य है। इसमें ध्रुव राज शर्मा और कणिका कोटनाला मुख्य भूमिका में हैं।
यह कहानी गोवा के एक घर में रह रहे एक आत्माओं के परिवार की है। जिसमें एक लड़का (ध्रुव राज शर्मा) ही जीवित रहता है। लेकिन उसे सभी लोग दिखाई देते हैं। वह एक लड़की (कणिका कोटनाला) से प्यार करते रहता है।धारावाहिक के प्रचार के लिए ध्रुव राज शर्मा और तनाज़ ईरानी एक संस्थान पहुँचे।
देवम ठन्धा वीदु
देवम ठन्धा वीदु तमिल भाषा में बनी भारतीय धारावाहिक है। जिसका प्रसारण स्टार विजय पर 15 जुलाई 2013 से हो रहा है।
बांग्ला व्याकरण
इस लेख में बांग्ला के व्याकरण के विभिन्न पक्षों का विवेचन किया गया है। बांग्ला भाषा में दो लिंग, दो बचन, तीन पुरुष, तीन काल होते हैं। क्रिया का रूप लिंग के अनुसार नहीं बदलता, जबकि हिन्दी में बदलता है।